Denne arten blomstrer sent på våren eller tidlig på sommeren, omtrent tre uker før slektningen virginiasommersnø (). Blomstene sitter i endestilte klaser som blir 3–12 cm lange; de dufter og har båndformede, hvite, 1,5–2,5 cm lange kronblad. Plantene er som regel særbu med hann- og hunnblomster på ulike busker, men tvekjønnede blomster forekommer også. Frukten er en blåsvart eller svart, duggete, 10–15 mm lang og 6–10 mm bred steinfrukt.